Rødbedesuppe med masser af smag – opskrift suppe rødbede
Valdemarsro https://www.valdemarsro.dk/wp-content/themes/valdemarsro16/assets/img/header-logo.png Ann-Christine Hellerup Brandt https://www.valdemarsro.dk/rodbedesuppe-smuk-rod-suppe-med-power/
Rødbedesuppe er sådan en smuk suppe med sin nærmest rubinrøde farve!
Fyldt med vitaminer og gode sager – og velsmag, ikke mindst! Jeg har vist nævnt det før, men vi spiser ret ofte suppe herhjemme og i går var ingen undtagelse. Blendede grøntsagssupper er så nemt, sundt, økonomisk og vi elsker alle sammen suppe.
I går fik vi den rødeste røde suppe – rødbedesuppe med sprøde croutoner og persilledrys. Uhh, den var god!
2 persillerod, i tern
450 g kartofler, i tern
400 g rødbeder, i tern
1,4 l grøntsagsbouillon
1 knivspids cayenne peber, (kan undlades)
4 spsk cremefraiche 18 %
Kom alle grøntsagerne i en gryde med olivenolie og sauter i 2 minutter ved middelvarme.
Tilsæt boullion og krydderurter, læg låg på og lad det simre i 25 minutter.
Blend suppen helt lind og glat og server med sprøde lækre croutoner, krydderurter og evt lidt cremefraiche.
Få andre gode suppe opskrifter her
Aftensmad Familiefavoritter Natmad Nem Hverdagsmad Opskrifter Opskrifter til børn - Hverdagsfavoritter små børn Suppe
9. februar 2012 kl. 09:27
Den lyder lækker, må prøves-Jeg har netop købt et stort parti rødbeder,så det passer fint. Lavede rødbedejuice igår, og da far senere var ude og tisse med vores mindste pige, tissede hun rødt, hvorpå han gik i panik, men det var heldigvis bare rødbedefarven der kom ud igen;)
11. februar 2012 kl. 13:00
Ja, hvis man ikke lige ved det … ;-)
Mmm, rødbedejuice, er altså også godt
Det ser rigtigt laekkert ud og du har ret, sikke en farve! De maa blive en ret stor portion, men saa er der maaske til to dage, hvis man er heldig ;-)
11. februar 2012 kl. 13:02
Tja, vi spiste stort set det hele – med brød til. Men vi var også sultne den dag :) Tror portionen svarer meget godt til mine andre supper, baseret på 1 l boullion.
9. februar 2012 kl. 16:04
Skøn inspiration!! Minimega spottet – hvor er det bare ærgerligt, der nu er ophørsudsalg!!!!
11. februar 2012 kl. 13:03
Ja, men heldigvis blogger Sara fortsat om de skønneste tips og kreating.
Jeg bare eeeelsker rødbedesuppe. Mit problem er bare at undgå pletter på tøjet. Jeg ved simpelthen ikke, hvordan man kan spise det uden at spilde – voksne kan også spilde :-) Men skønt smager det!
Nej, det kan plette ret heftigt. Sort tøj må være løsningen ;-)
10. februar 2012 kl. 20:58
Øj den er fin, den suppe.
11. februar 2012 kl. 13:07
Ja, fin farve. Det hittede også hos Julie at den var ‘lyserød’ :)
Mums, hvor ser den suppe lækker ud. Jeg kom tilfældigt forbi fra blogtoppen.dk og måtte straks læse videre efter det indbydende billede af rødbedesuppen. Den suppe skal klart prøves i min husholdning. Mums, sikke en farve!
11. februar 2012 kl. 15:16
Ja, farven er skøn og hyggeligt at du kom forbi og lagde en hilsen her
11. februar 2012 kl. 17:08
Virkelig en smuk suppe, faktisk :) og velsmagende, lyder det som!
Meget, og man kan fint variere hvor stærk den skal være. Havde jeg skullet tage hensyn til Johan og Julie, kunne jeg godt have fundet på at give den et ekstra spark chili :)
12. februar 2012 kl. 12:52
Ja, klart den skal stå på rødbedesuppe en af dagene. Vil prøve din opskrift. Den bedste borsjtj jeg har smagt var i Sibirien, den blev kogt på oksekød – den var SÅ lækker.
Mmmm, det lyder godt nok dejligt
GrandAbel skrev:
UHM! Vi har netop spist suppen her i huset. Til ære for de små på 4 og 2 år blev det omdøbt til blodsuppe med brændte biller (bacon) og bagt bark (rugbrødscroutoner) og de spiste helt vildt – tænker der skal advarsel med i børnehave og dagpleje imorgen så de ikke bliver alt for forskrækkede når det skal ud igen. ha ha. TAK for ENDNU en super opskrift der nu er på favoritisten herhjemme :o)
12. september 2013 kl. 10:42
Sejt og en meget drabelig aftensmad I fik :) Dejligt at høre at børnene var vilde med det!
Bente Mathiesen skrev:
16. januar 2015 kl. 19:41
Det var en lækker rødbedesuppe, kan varmt anbefales.
17. januar 2015 kl. 07:14
6. marts 2015 kl. 12:14
Jeg vil lave det i aften når min mor kommer på besøg, tror jeg vil stege kalkunbacon sprødt og lave rugbrødscrutoner til topping –
Fantastisk lækker opskrift! Jeg tilsatte to gulerødder og selv min mor der er sky over for grøntsager sagde det smagte godt!
Fik lavet en kæmpe portion, så resten røg i fryseren – mums!
Jeg tillader mig at poste opskriften på min blog, selvfølgelig med henvisning til valdemarsro.dk
9. marts 2015 kl. 06:18
Hvor dejligt at høre at det var et hit.
25. februar 2017 kl. 09:12
Den bliver jeg nød til at lave i aften til forret. Jeg elsker noget med rødbede.
en anden god forret som jeg laver med rødbede er rødbede-carpaccio med gedeost og kapers og lige et strejf af en god olivenolie
26. februar 2017 kl. 20:57
Uhmm! Det lyder godt nok lækkert og som en ret jeg må prøve af :)
Jytte rask skrev:
3. marts 2017 kl. 19:21
Har lige lavet din rødbede-suppe, serverede den med cremefraiche, rå hakket løg og presset hvidløg fyldt i tallerken, derefter suppe persille og lidt æbleeddike hvis man synes – og det synes vi.
Det var super godt 😀 Spiste dine koldt hævede grov-boller til.
Er stor fan af dine opskrifter ⭐️⭐️⭐️⭐️⭐️ Fik også lige syltet et glas rødbeder, til pariserbøf i morgen. Mvh Jytte
6. marts 2017 kl. 12:08
Hvor super skønt! Det er dejligt at høre – jeg er bare så glad for at mine opskrifter bliver flittigt brugt ♡
4. marts 2017 kl. 17:15
Dejlig opskrift, men tidsangivelsen er en smule optimistisk – det tog mig lidt længere end 5 min at skrælle og snitte alle grøntsagerne. Nok mere 40-45 min i alt vil jeg anslå (har betydning når det skal nås til små sultne maver)
Tak for en skøn blog, jeg benytter mig tit af dine opskrifter 😊 jeg synes, at jeg har hørt lidt om rødbede og genopvarmning, ved du, om man må varme suppen op dagen efter?
Tusind tak for din søde hilsen, Anne :)
Jeg har også hørt det med rødbeder, men ved ærlig talt ikke om det er en fødevareskrøne … så må desværre være dig svar skyldig.
kan suppen godt genopvarmes:)
18. december 2017 kl. 14:50
18. december 2017 kl. 17:50
11. september 2019 kl. 10:01
Hejsa. Jeg har lige fået en stor kasse rødbeder, har syltet en del, og leder nu efter ideer til at bruge resten. Kan suppen fryses? Jeg kan ikke få persillerod, pastinak eller selleri her i udlandet, kan du foreslå et alternativ? Blegselleri måske? Tusind tak for en dejlig blog.
11. september 2019 kl. 12:00
Det lyder da skønt! Der er forskellige rødbede opskrifter her til inspiration :) Du kan sagtens bruge blegselleri eller blot løg, samt måske lidt ingefær i opskriften her. Den kan fint fryses ned.
14. november 2019 kl. 09:19
Jeg har en potion kartofler i køleskabet, som i forvejen er kogt (rester fra tidligere aftensmad). Kan man bruge dem i suppen – og i så fald hvordan?
15. november 2019 kl. 09:12
Det er ikke forsøgt, men mon ikke du kan varme dem med til sidst – det er da forsøget værd :)
8. april 2020 kl. 17:48
Skal helt sikkert prøves! Du skriver, at du skræller persillerod, men der står intet om hverken kartofler eller rødbeder, er disse virkelig med skræl?
8. april 2020 kl. 20:24
Så er det ensrettet.
– og ja, alle rodfrugterne skrælles eller skrubbes, alt efter behov.